cyanic-selkie/wikianc huggingface dataset:
Eliżabetta II
Ir-Reġina għamlet żjarat u laqgħat storiċi ħafna li jinkludu ż-żjara statali lir-Repubblika tal-Irlanda u żjarat reċiproċi għand l-Papa u minnu. Ir-Reġina rat bidliet kostituzzjonali ewlenin fir-realms tagħha, bħad-devoluzzjoni fir-Renju Unit u l-patriation tal-kostituzzjoni Kanadiża. Żminijiet ta' importanza personali tagħha kienu jinkludu t-twelid u ż-żwiġijiet tat​​-tfal tagħha, it-twelid tan-neputijiet tagħha, l-investitura tal-Prinċep ta' Wales, u ċ-ċelebrazzjoni ta' tragwardi bħall-ġublew tal-fidda, tad-deheb, tad-djamanti u tal-platinu tagħha, fl-1977, fl-2002, fl-2012 u fl-2022 rispettivament.thumb|xellug
Papa Ġwanni XXIII
Saċerdot
Waqt l-I Gwerra Dinjija bagħtuh fl-isptar ta’ Bergamo bħala surġent. Ftit wara sar kappillan militari fejn ra l-knejjes jinbidlu fi sptarijiet mimlijin feruti. Wara l-gwerra, fl-1921, il-Papa Benedittu XV għamlu responsabbli mill-ġbir tal-fondi għall-għajnuna lit-Taljani.
1925-35: Viżitatur Appostoliku fil-Bulgarija
Fl-1925, il-Papa Piju XI ħatru isqof u bagħtu bħala Viżitatur Appostoliku fil-Bulgarija. Roncalli, li kellu jivjaġġa ħafna f'postijiet diffiċli biex jaqdi lill-Papa, għażel bħala motto episkopali Oboedientia et pax ("Ubbidjenza u Paċi", bil-Latin). L-ordinazzjoni tiegħu saret fid-19 Marzu 1925 f'Ruma fil-Knisja ta' San Carlo al Corso. Fil-Bulgarja ried jaffronta l-kwistjoni taħraq tar-rapporti bejn il-Kattoliċi ta' rit Latin u dawk tar-rit Orjentali u wkoll jieħu ħsieb ir-relazzjoni mal-maġġoranza Ortodossa fil-pajjiż.
Stojċiżmu
Loġika Propożizzjonali
Djodoru Kronu, wieħed mill-għalliema ta' Żenone, huwa kkunsidrat l-ewwel filosfu li introduċa u żviluppa l-metodu loġiku magħruf bħala l-loġika propożizzjonali. Dan huwa metodu bbażat fuq stqarrijiet u propożizzjonijiet, iktar milli termini, u dan jagħmlu differenti ħafna mil-loġika tat-termini t'Aristotli. Iktar tard, Krisippu żviluppa dan il-metodu loġiku f'sistema li saret magħrufa bħala l-loġika Stojka u inkluda sistema deduttiva (is-silloġistika Stojka) li kienet meqjusa rivali tas-silloġistika t'Aristotli. Fis-seklu XX qam interess interess ġdid fil-loġika Stojka, meta żviluppi importanti fil-loġika kienu bbażati fuq il-loġika propożizzjonali. Susanne Bobzien tgħid li "l-ħafna xebħ bejn il-loġika filosofika ta' Krisippu u dik ta' Gottlob Frege huwa impressjonanti."
Dante Alighieri
Iż-żgħożija
Nistgħu nissoponu li Dante bħan-nies intellettwali ta' żmienu, kien raffinat u kellu bosta interessi biex ngħidu hekk "internazzjonali".
Eżilju prolifiku
Il-qabar veru tiegħu, ordnat mill-kardinal Gonzaga fl-1780, qiegħed Ravenna, fil-pjazza San Francesco, fiċ-ċentru storiku tal-belt. S'issa l-Fjorentini għadhom jixtiequ jieħdu lura l-fdalijiet tiegħu biex iqegħduhom f'sarkofagu fiċ-ċenotafju, mibni minn Luigi de Cambray Digny bl-istatwi ta' Stefano Ricci, li nistgħu naraw fin-navi tal-knisja ta' Santa Croce ta' Firenze, imma Ravenna baqgħet tirrifjuta li tagħti lura 'l din il-belt il-ġisem ta' persunaġġ li keċċiet.
Stojċiżmu
Id-duttrina tal-"affarijiet indifferenti"
Il-prinċipju ta' adjafora kien anke komuni maċ-Ċiniċi u x-Xettiċi. It-tfassil tal-affarijiet indifferenti, skont Kant, imur lil hinn mill-morali. Id-duttrina tal-affarijiet indifferenti reġgħet tqajmet fir-Rinaxximent minn Philip Melanchthon.
Eżerċizzju spiritwali
Il-prattiċi t'eżerċizzi spiritwali ġew deskritti minn Seamus Mac Suibhne bħala influwenti fuq dawk li jipprattikaw ir-riflessjoni. Similaritajiet bejn l-eżerċizzji spiritwali Stojċi u t-terapija tal-imġieba konjittiva kienu deskritti fit-tul f'The Philosophy of Cognitive-Behavioural Therapy ta' Robertson.
L-Istojċiżmu u l-Kristjaneżmu
Kitbiet Stojċi bħall-Meditazzjonijiet ta' Marku Awrelju intlaqgħu tajjeb ferm minn ħafna Nsara tul is-sekli. L-ideal Stojku tal-apatija huwa aċċettat sal-ġurnata tal-lum bħala l-istat morali perfett mill-Knisja Ortodossa. San Ambroġu ta' Milan kien magħruf għall-użu ta' filosofija Stojka fit-teoloġija tiegħu.
Kwotazzjonijiet Stojċi
Marku Awrelju:
Dizzjunarju
Storja
Id-dizzjunarji tal-Għarbi ġew ikkompilati bejn is-seklu 8 u s-seklu 14, u kienu jorganizzaw il-kelmiet skont ir-rima (tal-aħħar sillaba), skont l-ordni alfabetika tar-radikali, jew skont l-ordni alfabetika tal-ewwel ittra (is-sistema li pereżempju tintuża fid-dizzjunarji moderni tal-Malti). Is-sistema moderna kienet tintuża l-iktar fid-dizzjunarji speċjalisti, bħal dawk tat-termini mill-Koran u l-hadith, filwaqt li l-biċċa l-kbira tad-dizzjunarji ta' użu ġenerali, bħal-Lisan al-`Arab (tas-seklu 13, li għadu l-aqwa dizzjunarju magħruf tal-Għarbi fuq skala kbira) u l-al-Qamus al-Muhit (tas-seklu 14) kienu jelenkaw il-kelmiet fl-ordni alfabetika tar-radikali. Il-Qamus al-Muhit huwa l-ewwel dizzjunarju portabbli tal-Għarbi, li jinkludi biss il-kelmiet u d-definizzjonijiet tagħhom, u li jelimina l-eżempji li jingħataw f'dizzjunarji bħal-Lisan u l-Oxford English Dictionary. xellug|daqsminuri|334x334px|Dizzjunarju Petit Larousse bl-istampi Fl-Ewropa Medjevali, kienu jintużaw il-glossarji b'ekivalenti għall-kelmiet bil-Latin vernakolari jew b'Latin iktar sempliċi (eż. il-Glossarju Leiden). Il-Catholicon (1287) ta' Johannes Balbus, xogħol grammatikali kbira b'lessiku alfabetiku, ġie adottat b'mod wiesa'. Kien iservi bħala l-bażi għal diversi dizzjunarji bilingwi u kien wieħed mill-ewwel kotba (fl-1460) li ġew stampati. Fl-1502 ġie ppubblikat id-Dictionarium ta' Ambrogio Calepino, li oriġinarjament kien dizzjunarju monolingwi Latin li matul is-seklu 16 sar glossarju multilingwi. Fl-1532, Robert Estienne ppubblika t-Thesaurus linguae latinae, u fl-1572 ibnu Henri Estienne ppubblika t-Thesaurus linguae graecae, li sas-seklu 19 intuża bħala l-bażi tal-lessikografija Griega. L-ewwel dizzjunarju monolingwi miktub fl-Ewropa kien dak tal-Ispanjol, Tesoro de la lengua castellana o española, li nkiteb minn Sebastián Covarrubias u li ġie ppubblikat fl-1611 f'Madrid, Spanja. Fl-1612, ġiet ippubblikata l-ewwel edizzjoni tal-Vocabolario degli Accademici della Crusca tat-Taljan. Serva bħala l-mudell għal xogħlijiet simili bil-Franċiż u bl-Ingliż. Fl-1690, f'Rotterdam ġie ppubblikat id-Dictionnaire Universel tal-Franċiż ta' Antoine Furetière wara mewtu. Fl-1694 dehret l-ewwel edizzjoni tad-Dictionnaire de l'Académie française. Bejn l-1712 u l-1721 ġie ppubblikat il-Vocabulario portughez e latino li nkiteb minn Raphael Bluteau. Ir-Real Academia Española ppubblikat l-ewwel edizzjoni tad-Diccionario de la lengua española fl-1780, iżda d-Diccionario de Autoridades, li kien jinkludi kwotazzjonijiet minn xogħlijiet letterarji, ġie ppubblikat fl-1726. It-Totius Latinitatis lexicon ta' Egidio Forcellini ġie ppubblikat għall-ewwel darba fl-1777; dan ifforma l-bażi tax-xogħlijiet simili kollha li ġew ippubblikati minn dak iż-żmien 'l hawn.
Fl-era diġitali tal-2021, prattikament kważi l-lingwi kollha għandhom dizzjunarji elettroniċi online bħal pereżempju d-Dizzjunarju tal-Malti, li tnieda frott il-kollaborazzjoni bejn l-Università ta' Malta, Tech.mt u l-Kunsill Nazzjonali tal-Ilsien Malti.
Miguel de Cervantes
Tfulija u żgħożija
Ta' min jinnota li l-isem “Saavedra” qatt ma kien deher f'xi dokument fiż-żgħożija ta' Cervantes u ħutu qatt ma użawh. L-isem li ngħata meta twieled kien “Miguel de Cervantes Cortinas”. Beda juża l-isem “Saavedra” biss wara li ġie lura mill-ħabs tal-Alġerija, forsi biex ismu ma jitħallatx ma' dak ta' ċertu ieħor Miguel de Cervantes Cortinas li kien tkeċċa mill-qorti.
L-aħħar snin
Fl-1605, ippubblika l-ewwel parti ta' dak li kien sejjer ikun il-kapulavur tiegħu: In-nobbli inġenjuż Don Quijote de la Manche. Fih waqqa' għaċ-ċajt b'mod l-iżjed pulit il-kilba għall-avventuri romantiċi u kavallereski li kellhom in-nies ta' żmienu. Dan ix-xogħol immarka t-tmiem tar-realiżmu bħala l-forma estetika letterarja aċċettata u ħoloq il-ġeneru tar-rumanz li kien ħa jkollu influwenza tremenda. It-tieni parti, Il-kavallier inġenjuż don Quijote de la Manche, damet ma dehret sal-1615. Din il-parti ħarġet sentejn wara li kienet dehret kontinwazzjoni apokrifa tal-ewwel parti iffirmata mill-misterjuż Alonso Fernández de Avellaneda li skont ċerti storiċi, kien il-kittieb Lope de Vega, jew għall-inqas wieħed mid-dixxipli u ħbieb tiegħu li kien minn Aragona (jista' jkun ukoll li kien grupp ta' ħbieb ta' Lope).
Rumanzi
Ir-rumanzi ta' Cervantes, f'ordni kronoloġika, huma dawn:
Radoje Domanović
Legat
Il-Proġett “Radoje Domanović” inbeda fl-2013 bl-għan li l-ġabra ta’ xogħlijiet ta’ Radoje Domanović jiġu diġitalizzati, u jkunu disponibbli b’mod iktar wiesa’ għall-qarrejja madwar id-dinja permezz ta’ traduzzjonijiet tal-istejjer qosra ta’ Domanović.
Pika ta' Muli
Il-pika ta' Muli (Ochotona muliensis) hija speċi ta' mammiferu plaċentat tal-familja Ochotonidae, fl-ordni Lagomorpha u tinsab fl-Asja. Din l-ispeċi tagħmel parti mill-grupp tal-piki tal-muntanji li hu magħmul minn 13-il speċi u miġburin fis-sottoġeneru Conothoa.
JK Nõmme Kalju
Skwadra riserva
Aġġornata fl-24 ta' Awwissu 2013
Philipp Otto Runge
Legat
daqsminuri|Zokk ta' Ġilji b'Sitt Inwar, Philipp Otto Runge Runge ġie inkluż f'diversi wirjiet retrospettivi, inkluż fil-wirja "L-Aqwa Artisti Ġermaniżi tas-Seklu Dsatax" tal-Mużew Metropolitan tal-Arti, u "Il-Kosmos ta' Runge" fil-Kunsthalle ta' Hamburg. Il-kritiku tal-arti Robert Hughes iddeskriva lil Runge bħala "l-eqreb ekwivalenti ta' William Blake li qatt ipproduċiet il-Ġermanja". Il-pittura Neoklassika fuq iż-żejt ta' Runge, Filgħodu, tal-1808, titqies bħala l-aqwa xogħol tiegħu. Il-pittura Filgħodu kienet maħsuba bħala parti minn serje ta' pitturi reliġjużi msejħa Il-Ħinijiet tal-Ġurnata; l-erba' pitturi suppost kellhom jitwaħħlu f'kappella Gotika b'akkumpanjament mużikali u poetiku, li Runge ttama li jkunu il-qalba għal reliġjon ġdida. Is-serje, għajr għal Filgħodu u Binhar, qatt ma ġiet żviluppata iktar minn għadd ta' tpinġijiet monokromatiċi. Erba' tpinġijiet stampati mogħtija minn Runge bħala rigal, kienu twaħħlu fil-kamra tal-mużika ta' Johann Wolfgang von Goethe. L-użu tal-ġesti u t-tagħwiġ tal-amarilli u tal-ġilji f'Il-Ħinijiet tal-Ġurnata ta' Runge ġew deskritti bħala l-predeċessur ta' xogħlijiet simili prodotti matul il-moviment tal-Arti Nouveau kważi 100 sena wara.
Home Nations
L-istampa Brittanika tuża' b'mod frekwenti t-terminu Home Nations sabiex tinkludi l-gżira sħiħa tal-Irlanda, speċjalment waqt avvenimenti sportivi fejn din hija rappreżentata waħedha, bħar-rugby, minkejja li r-Repubblika tal-Irlanda ma tagħmilx parti mir-Renju Unit. Ir-Repubblika tal-Irlanda għandha konnessjoni waħdieni mal-isport Brittaniku: l-avvenimenti sportivi Irlandiżi huma mxandra kostantement mill-istazzjonijiet televiżivi Britanniċi u l-istess tagħmel il-midja Irlandiża għall-Premiership Rugby u l-Premier League.
Pika ta' Kozlov
Il-pika ta' Kozlov (Ochotona koslowi) hija speċi ta' mammiferu plaċentat tal-familja Ochotonidae, fl-ordni Lagomorpha u tinsab fl-Asja u tippreferi ambjent ta' tundra qalb l-għolijiet.
Lessiku
It-teoriji lingwistiċi ġeneralment iqisu li l-lingwi umani fihom żewġ partijiet: il-lessiku, li essenzjalment huwa katalogu tal-kelmiet ta’ lingwa; u l-grammatika, jiġifieri sistema ta’ regoli li jippermettu li l-kelmiet jintużaw fi frażi jew f’sentenza u jagħmlu sens. Il-lessiku jitqies li jinkludi wkoll morfemi mehmuża, li ma jistgħux jintużaw waħedhom bħall-kelmiet (eż. il-biċċa l-kbira tal-affissi). F’xi analiżijiet, il-kliem kompost u ċerti klassijiet ta’ espressjonijiet idjomatiċi u kollokazzjonijiet oħra jitqiesu wkoll bħala parti mil-lessiku. Id-dizzjunarji jirrappreżentaw tentattivi ta’ elenkar, f’ordni alfabetika, tal-lessiku ta’ lingwa partikolari; madankollu, is-soltu l-morfemi mehmuża ma jiġux inklużi.
Neoloġiżmi (kelmiet ġodda)
In-neoloġiżmi huma kandidati ġodda biex isiru lessemi, li jekk jintużaw komunement tul iż-żmien, isiru parti mil-lessiku ta’ lingwa. In-neoloġiżmi ħafna drabi jiġu introdotti mit-tfal li jipproduċu forom ħżiena bi żball. Sorsi komuni oħra huma s-slang u r-reklamar.
Rwol tal-morfoloġija
Mekkaniżmu ieħor jinvolvi l-ġenerazzjoni ta’ lessemi bit-twaħħid ta’ morfemi ma’ lessemi oħra skont ir-regoli ta’ lingwa. Pereżempju, is-suffiss “-abbli” s-soltu jiżdied mal-verbi tranżittivi, eż. “paragunabbli” (“paraguna” + “-abbli” bir-regola tat-twaqqigħ tal-vokali a meta tinzerta l-istess bħall-bidu tas-suffiss), iżda mhux għall-verbi tranżittivi kollha, eż. “bekabbli” (“beka” + “abbli” bir-regola tat-taqqigħ tal-vokali a meta tinzerta l-istess bħall-bidu tas-suffiss) mhux tajba u titqies bħala żball.
Mekkaniżmi dijakroniċi
Dawn huma xi eżempji ta’ mekkaniżmi dijakroniċi differenti:
Salamanca
L-Università ta' Salamanca, stabbilita fl-1218, hija l-iktar università antika fi Spanja u t-tielet l-iktar università antika tal-Punent. Il-Papa Alessandru IV ta l-validità universali għal-lawriji tagħha. L-università tilqa' 30,000 student u flimkien mat-turiżmu hija sors primarju ta' introjtu f'Salamanca.
Ġann Piet Franġisk De Soldanis
Kitbiet
Fil-kitba tad-Damma, De Soldanis wera atteġġjament modern fis-sens li daħħal il-kliem kollu użat fi żmienu mingħajr ma eskluda, kif għamel Vassalli warajh, kliem li kien jidhirlu li huwa estranju għall-Malti minħabba l-argument tal-puriżmu lingwistiku. Hu u jagħti t-tifsir tal-kliem Malti, De Soldanis jikteb dwar suġġetti bħal drawwiet soċjali u folkloristiċi. Ngħidu aħna, taħt il-kelma qarcilla, De Soldanis jagħti tagħrif dwar drawwa antika li kienet għadha ħajja fi żmienu – din kienet li fil-karnival kien ikun hemm xi ħadd jagħmilha ta' nutar u kien jieqaf f'kull kantuniera u jagħmel ta' bir-ruħu jaqra kuntratt matrimonjali miktub forma ta' taqbila mimlija ċajt u umoriżmu. De Soldanis ħallielna wkoll djalogi ħelwin u naturali bil-Malti. Dawn id-djalogi bejn persuni Maltin jew Għawdxin ta' klassijiet soċjali differenti jixhdu l-Malti kif kien mitkellem fis-seklu tmintax u, għalkemm fihom xi kliem li llum huwa rari, fil-biċċa l-kbira jinftehmu sewwa mill-Maltin tal-lum. Fihom insiru nafu aspetti differenti tal-ħajja soċjali u ekonomika Maltija tas-seklu tmintax u kif kienu jitħaddtu bejniethom il-Maltin, kemm dawk tal-irħula u kemm dawk tal-ibliet. De Soldanis ġabar ukoll ftit anqas minn erba' mitt proverbju u għidut ieħor li kienu kurrenti fi żmienu. Dan ix-xogħol għadu manuskritt.
Salamanca
Storja
Fl-1551, l-Imperatur Ruman Sagru Karlu V ordna inkjesta biex jiġi vverifikat jekk ix-xjenza ta' Andreas Vesalius, fiżiku u anatomista, kinitx konformi mad-duttrina Kattolika. Vesalius ġie Salamanca f'dik l-istess sena biex jidher quddiem il-bord tal-inkjesta u nħeles minn kull akkuża.
Ekonomija
L-ekonomija tal-belt hija ddominata mill-università u mit-turiżmu, iżda setturi oħra, fosthom l-agrikoltura u t-tkabbir tal-annimali, kif ukoll il-kostruzzjoni u l-manifattura huma sinifikanti wkoll. Mhux kumbinazzjoni li f'Diċembru 2007, 83 % tal-forza tax-xogħol tal-belt, jiġifieri 55,838 ruħ, kienu impjegati fis-settur tas-servizzi.
Ġimgħa Mqaddsa
Uħud miċ-ċelebrazzjonijiet ilhom isiru għal sekli sħaħ. Il-konfraternitajiet iġorru pasos artistiċi maħluqa minn artisti Spanjoli importanti bħal Luis Salvador Carmona, Alejandro Carnicero jew Mariano Benlliure. Fl-2003, il-festa tal-Ġimgħa Mqaddsa ta' Salamanca kisbet dikjarazzjoni uffiċjali li hija ta' Interess Turistiku Internazzjonali.
Napuljun Tagliaferro
[[Stampa:napuljuntagliaferro.jpg|thumb|lemin|200px|Napuljun Tagliaferro bil-korteżija tal-Akkademja tal-Malti ]] Napuljun Tagliaferro (1843, il-Birgu - 3 ta' Ottubru 1915) kien matematiku, arkeologu u awtur ta' kotba dwar l-ilsien Malti.
L-aċċent
Kontributuri
Minħabba n-natura tagħha bħala pubblikazzjoni dipartimentali, ir-rivista hija mmexxija minn tradutturi tal-Malti fil-Kummissjoni Ewropea, u bosta artikli huma miktubin minn tradutturi tal-Kummissjoni stess. Madankollu, ir-rivista għandha wkoll għadd ġmielu ta' kontribuzzjonijiet ġejjin minn esperti esterni, partikolarment mid-Dipartiment tal-Malti fl-Università ta' Malta, kif ukoll ta' tradutturi minn istituzzjonijiet oħrajn tal-Unjoni Ewropea.
Real Madrid CF
Il-kulur tradizzjonali tal-klabb għal logħob ġewwa darhom huwa kollox abjad. L-emblema ġie mibdula diversi drabi matul is-snin fi sforz biex jimmodernizzawha; l-emblema kurrenti hi verżjoni modifikata tal-ewwel waħda adottata fl-1920. Huma jilgħabu fis-Santiago Bernabéu, li jospita 80,354 ruħ, fejn ilu jilgħab fih mill-1947. B'differenza minn ħafna klabbs tal-futbol Ewropej, il-membri ta' Real Madrid (socios) kienu proprjetarji u operaw lill-klabb mill-fundazzjoni tiegħu. Real hu l-iktar klabb tal-futbol sinjur fid-dinja (€366m) skont l-introjtu li jagħmel.
Kuluri u emblema
L-ewwel emblema ta' Real Madrid kellha disinn sempliċi li kien jikkonsisti mit-tliet inizzjali tal-klabb, "MCF" għal Madrid Club de Fútbol, imwaħħdin ma' xulxin u miktubin b'kulur blu skur fuq flokk abjad. L-ewwel bidla fl-emblema seħħet fl-1908 meta l-istess tliet inizzjali adottaw stil bħallikieku qegħdin fuq xulxin, bl-ittra M (ta' Madrid) tkun l-aktar waħda importanti u ċentrali, qalb ċirku tond. Il-bidla segwenti fil-konfigurazzjoni tal-emblema damet ma saret sal-1920 wara l-kisba tal-presidenza ta' Pedro Parages. F'dak iż-żmien, ir-Re Alfonso XIII ta lill-klabb il-patroċinju rjali tiegħu li wasal fil-forma tat-titlu "Real", li tradotta tiġi "Rjali". B'hekk, il-kuruna ta' Alfonso ġiet miżjuda mal-emblema u l-klabb biddel ismu għal Real Madrid Club de Fútbol. Bix-xoljiment tal-monarkija fl-1931, is-simboli rjali kollha (il-kuruna fuq l-emblema u t-titlu Real) ġew imneħħija. Il-kuruna ġiet sostitwita minn faxxa skura kulur iċ-ċawsla tar-Reġjun ta' Kastilja. Fl-1941, sentejn wara t-tmiem tal-Gwerra Ċivili, ir-"Real Corona" tal-emblema, jew il-"Kuruna Rjali", reġgħet ġiet mpoġġija fuq l-emblema waqt li anke l-faxxa ta' Kastilja wkoll baqgħet. Aktar minn hekk, l-emblema ingħatat il-kulur, bil-kulur dehbi jkun l-iktar pominenti, u l-klabb reġgħet beda jissejaħ Real Madrid Club de Fútbol. L-aktar modifika riċenti li saret, saret fl-2001 meta l-klabb ried li tkun aktar kontemporanja għas-seklu 21 u standarizza aktar din l-emblema. Waħda mill-modifikazzjonijiet li saret kienet li l-istrixxa dijagonali jitbiddlilha l-kulur għal wieħed aktar ikħal.
Innu
veteranos y noveles, veteranos y noveles,
John Bundy
John Bundy (Furjana, 10 ta' Marzu, 1960) huwa l-Kap Eżekuttiv tal-Public Broadcasting Services (PBS) u kien preżentatur u producer Malti ta' programmi fuq ir-radju u t-televixin.
Real Madrid CF
Rivalità ma' Barcelona
Ir-rivalità ma' FC Barcelona hi waħda leġġendarja u tmur lura għat-tensjonijiet politiċi li kienu jinħassu bejn il-Kastiljani u l-Katalani. Il-belt kapitali Madrid hi s-siġġu tal-gvern u tal-familja rjali. Speċjalment matul l-era ta' Francisco Franco, din bdiet tirrapreżenta l-forzi ċentrali ta' fehma konservattiva. Min-naħa l-oħra, kważi kull idea li biddlu l-istorja moderna ta' Spanja – ir-repubblikaniżmu, il-federaliżmu, l-anarkiżmu, is-sindikaliżmu u l-komuniżmu – ġiet introdotta fi Spanja mill-Katalunja, partikularment f'Barċellona. Il-moda, f'dak li għandu x'jaqsam ma' ħwejjeġ, filosofija tal-arti, kienet tidħol l-ewwel minn Barċellona qabel ma kienet tiġi aċċettata mill-kumplament ta' Spanja.
Rivalità ma' Atlético Madrid
Huma ltaqgħu għall-ewwel darba fil-21 ta' Frar 1929 fit-tielet ġurnata tal-ewwel edizzjoni tal-kampjonat fl-istadju Chamartín. Ir-rivalità kisbet l-ewwel attenzjonii internazzjonali fl-1959 matul it-Tazza taċ-Ċampjins meta ż-żewġ timijiet affrontaw lil xulxin fis-semifinali. Fl-ewwel leg fil-Bernabéu, Real rebħu 2–1, waqt li fit-tieni leg fil-Metropolitano, Atlético ħarġu 1–0 rebbieħa. Il-partita kellha terġa' tintlagħab, b'Real jirbħu 2–1. Madanakollu, Atlético għamlet xi vendetti meta iggwidati mill-eks-kowċ ta' Real José Villalonga, huma rebħu żewġ finali konsekuttivi tal-Copa del Generalísimo fl-1960 u fl-1961.
John Bundy
Radio 101
Fuq Radio 101 huwa ppreżenta Breakfast Show, Maltin Biss, Drive Time, Hello Cittadin, u Top 40.
Real Madrid CF
Rekords u statistika
Raúl hu l-aqwa skorer ta' kull żmien għal Real, bi 316-il gowl f'700 partita (1994–preżent).[3] Erba' plejers irnexxielhom jaslu sat-tragward ta' 200 gowl għal Real: Alfredo di Stéfano (1953–64), Carlos Santillana (1971–88), Ferenc Puskás (1958–66) u Hugo Sánchez (1985–92).
John Bundy
Smash TV, Net, TVM, ONE TV
Fl-2007, rebaħ il-Premju tal-Aqwa Preżentatur u wkoll il-Best Daily Magazine Programme fis-Samsung Malta Television Awards 2007/8 u reġa' għamel dan sena wara fil-Go Malta Television Awards.
Ħajjat
lemin|daqsminuri| Klijent jipprova libsa għand ħajjat lemin|daqsminuri| L-imgħallem tal-ħjata Agne Wideheim, l-[[Żvezja|Iżvezja 1918–2007.]] Ħajjat huwa xi ħadd li jagħmel, isewwi, jew ibiddel il-ħwejjeġ b'mod professjonali, speċjalment l-ilbiesi u l-ħwejjeġ tal-irġiel.
Ħjata mill-bogħod
Il-ħajjata online xi drabi joffru li jħallsu għat-tibdil li jkun hemm bżonn għand ħajjat lokali. Għażla oħra ġdida hija l-kunċett ta' libsa-prototip li ssir bla ħlas u skont il-qisien ipprovduti. Din tintbagħat lill-klijent li mbagħad ikun jista' jipprovaha u jilbisha biex jara fejn ikollu bżonn xi aġġustamenti. Il-libsa finali mbagħad titfassal skont l-ispeċifikazzjonijiet il-ġodda pprovduti bil-prova tal-libsa-prototip.
Ipproċessar testwali
Fl-informatika, l-ipproċessar testwali jirreferi għat-teorija u għall-prattika tal-awtomatizzazzjoni tal-ħolqien jew tal-manipolazzjoni ta’ testi elettroniċi. It-test is-soltu jirreferi għall-karattri alfanumeriċi speċifikati fuq it-tastiera tal-persuna li tkun qed twettaq il-prattika, iżda inġenerali t-terminu “test” ifisser is-saff astratt mehmuż mal-kodifikazzjoni tal-karattri standard tat-test fil-mira. It-terminu “pproċessar” jirreferi għall-ipproċessar awtomatizzat (jew mekkaniku), meta mqabbel mal-istess manipolazzjoni magħmula bl-idejn.
L-ipproċessar testwali jinvolvi kmandi informatiċi li jinvokaw kontenut, bidliet fil-kontenut, u ċ-ċaqliq tal-vleġġa tal-mouse, pereżempju:
Definizzjoni
B’hekk, markaturi bħat-tipa u l-kulur fil-fatt mhumiex fattur ta’ distinzjoni, għaliex is-sekwenzi ta’ karattri li jaffettwaw it-tipa u l-kulur ikunu sempliċement karattri standard li jiddaħħlu awtomatikament permezz ta’ modalità ta’ pproċessar testwali fl-isfond, li għandha l-għan li taħdem fl-isfond waqt li jkunu qed jaħdmu l-edituri konformi tat-test. Meta din il-modalità tiġi diżattivata, ix-xogħol li normalment twettaq fl-isfond isir viżibbli bħala kmandi tal-ipproċessar testwali. Għalhekk, l-ipproċessar testwali jiġi definit bl-iktar mod bażiku (iżda mhux kompletament) bħala l-ipproċessar tal-karattri viżivi (jew grafemi) iktar milli l-karattri standard li jaf ikunu inviżibbli fl-isfond.
Romantiċiżmu
Karatteristiċi
Fis-sens bażiku, it-terminu "romantiċiżmu" ġie użat biex jirreferi għal ċerti artisti, poeti, kittieba, mużiċisti, kif ukoll politiċi, filosofiċi u ħassieba soċjali tad-tard tas-seklu tmintax sal-bidu tan-nofs ta seklu dsatax.
Pika sewda
Il-pika sewda (Ochotona nigritia) hija speċi ta' mammiferu plaċentat pjuttost żgħir, tal-familja Ochotonidae, fl-ordni Lagomorpha, li ġiet misjuba fis-sena 2000. Ftit li xejn hemm informazzjoni fuq din l-ispeċi, ħlief li tagħmel parti mill-grupp tal-piki tal-muntanji li hu magħmul minn 13-il speċi u miġburin fis-sottoġeneru Conothoa.
Évora
Évora ġiet ikklassifikata fit-tieni post fl-istħarriġ dwar l-iżjed bliet Portugiżi li wieħed jgħix l-aħjar fihom, f'termini ta' kundizzjonijiet tal-għajxien, li jiġi ppubblikat kull sena fl-Expresso. Ġiet ikklassfikata fl-ewwel post fi studju dwar il-kompetittività tal-bliet kapitali tad-distretti Portugiżi li sar fl-2006 mir-riċerkaturi tax-xjenza ekonomika tal-Università ta' Minho.
Storja bikrija
Kienet magħrufa bħala Ebora miċ-Ċeltiċi, konfederazzjoni tribali, fin-Nofsinhar tal-Lusitani (u tax-xmara Tagus), li għamlu r-raħal bħala l-belt kapitali reġjonali tagħhom.
L-oriġini etimoloġika tal-isem Ebora ġej mill-kelma antika Ċeltika ebora/ebura, li hija l-plural ġenittiv tal-kelma eburos (tip ta' siġra tal-ispeċi Taxus baccata), u għaldaqstant l-isem ifisser "tas-siġar tal-ispeċi Taxus baccata". Il-belt ta' York, fit-Tramuntana tal-Ingilterra, fi żmien l-Imperu Ruman, kienet tissejjaħ Eboracum/Eburacum, abbażi tal-isem Ċeltiku antik tal-post *Eborakon (il-post fejn hemm is-siġar tat-Taxus baccata); għalhekk l-isem antik ta' York huwa etimoloġikament marbut mal-belt ta' Évora. Ipoteżi alternattiva hi li l-isem oriġina minn oro, aurum (deheb), peress li r-Rumani kienu jwettqu bosta xogħlijiet estensivi tal-estrazzjoni tad-deheb fil-Portugall; inkella ngħatat dak l-isem għall-ħaddiem tal-avorju peress li ebur (bil-ġenittiv eboris) bil-Latin tfisser avorju. Jaf kienet il-belt kapitali tar-renju ta' Astolpas ukoll.
Żmien ir-Rumani
Waqt l-invażjonijiet barbariċi, Évora sfat taħt it-tmexxija tar-re tal-Viżigoti Leovigild fil-584. Iktar 'il quddiem ir-raħal ingħata l-istatus ogħla ta' belt ta' katidral. Minkejja dan, dak il-perjodu kien wieħed ta' deklin u ma tantx instabu wisq artefatti.
Ġeografija umana
Is-sindku attwali huwa Carlos Pinto de Sá tal-koalizzjoni tas-CDU. Id-29 ta' Ġunju hija btala muniċipali. Il-muniċipalità tikkonsisti mit-12-il parroċċa ċivika li ġejjin:
Trasport
Wieħed jista' jasal Évora bil-karozza tal-linja jew bil-ferrovija. L-istazzjon ferrovjarju tal-belt huwa l-venda tal-Linha de Évora; mill-2023 bdiet tinbena estensjoni sa Elvas, in-Nova Linha de Évora. Din il-linja ferrovjarja elettrifikata b'binarju uniku hija maħsuba l-iktar għat-traffiku tal-merkanzija, iżda se tintuża wkoll minn xi ferroviji tal-passiġġieri, b'veloċitajiet sa 250 km/h (155 mph).
Bożnija u Ħerżegovina
2016 - applikazzjoni għal sħubija fl-UE
L-applikazzjoni tal-Bożnija-Ħerzegovina għas-sħubija fl-UE ġiet ippreżentata fil-15 ta' Frar 2016.
Fl-20 ta' Ġunju 2019 il-Kunsill Ewropew approva l-konklużjonijiet.
Storja
Fl-1878, truppi Awstro-Ungeriżi daħlu fil-provinċja, fejn stennew ftit jew xejn reżistenza, iżda ltaqgħu b'oppożizzjoni ħarxa mill-popolazzjoni Musulmana u Ortodossa. Minkejja l-intoppi f'Maglaj u Tuzla, il-kapitali Sarajevo kienet okkupata f'Ottubru 1878. Diżgrazzji fost l-Armata Awstro-Ungeriża kienu jgħoddu aktar minn 5,000, u l-vjolenza mhux mistennija tal-kampanja wasslet għal rekriminazzjonijiet fost il-kmandanti u l-mexxejja politiċi. Ir-reżistenza spiċċat fi tliet ġimgħat. Sal-Kungress ta’ Berlin tal-1878, is-setgħat Ewropej awtorizzaw lill-Awstrija-Ungerija biex tamministra l-provinċja, minkejja l-fatt li de jure baqgħet tappartjeni lill-Imperu Ottoman.
Laos
Waqgħa tal-gvern
Fl-aħħarnett, inkiseb waqfien mill-ġlied fi Frar tal-1973, wara l-Ftehimiet ta' Paċi ta' Pariġi bejn l-Istati Uniti u l-Vjetnam ta' Fuq. F'April 1974, ġie stabbilit Gvern Proviżorju ieħor ta' Unità Nazzjonali, għal darb'oħra bil-Prinċep Souvanna Phouma bħala Prim Ministru. Madankollu, f'dan iż-żmien, iż-żoni kkontrollati mill-forzi Pathet Lao koprew ħafna mill-pajjiż, u wara l-waqgħat ta 'Pnom Penh u Saigon f'April 1975, avvanzaw fuq il-kapital, li qabdu fit-23 ta' Awwissu.
Bożnija u Ħerżegovina
Storja
L-annessjoni definittiva seħħet fl-1908. Billi jibża’ mill-espansjoniżmu Serb wara l-kolp ta' stat li poġġa lil Pietru I fuq it-tron tar-Renju tas-Serbja, id-diplomazija Awstro-Ungeriża nnegozjat mar-Russja t-termini tal-annessjoni, u wara laqgħa fis-16 ta' Settembru bejn il-barranin. ministri taż-żewġ imperi, Alois Aehrenthal u Aleksandr Izvoloki, l-Imperatur Franz Joseph I tal-Awstrija ħabbar fil-5 ta' Ottubru 1908 l-annessjoni tal-provinċja ma' reġim awtonomu u kostituzzjonali ġdid.
Diviżjonijiet amministrattivi
Sanjak ta' Valiato: Sanjak tal-Bosnja (Sarajevo), Sanjak ta' Izvornik (Tuzla), Sanjak ta' Hersek (Mostar), Sanjak ta' Travnik (Travnik), Sanjak ta' Bihke (Bihać), Sanjak ta' Novi Pazar (1864-1877).
Rewwixta Bosnijaka
Fil-bidu tas-seklu 19, il-Bosnja kienet waħda mill-provinċji l-inqas żviluppati u l-aktar awtonomi tal-Imperu Ottoman.Fl-1831, il-kapudan Bosnijaku Husein Gradaščević okkupa Travnik, u talab awtonomija u t-tmiem tar-riformi militari fil-Bosnja. Vizir irnexxielu jpoġġi l-forzi tal-Ħerzegovini, immexxija minn Ali-paša Rizvanbegović, kontra dawk ta’ Gradašcevic. Ir-rewwixta ġiet mgħaffeġ, u fl-1833, inħoloq l-Eyalet tal-Ħerzegovina, min-Nofsinhar tal-Eyalate tal-Bosnja, li ta l-ħakma tiegħu lil Rizvanbegović bħala premju għall-kontribut tiegħu biex tgħaffiġ ir-rewwixta.Din l-entità ġdida damet biss ftit snin: wara l-mewt ta’ Rizvanbegović, reġgħet ġiet integrata fil-provinċja tal-Bosnja.
Bosnijan Sanjakado (1463-1580)
Banja Luka saret is-sede tas-Sanjacado minn xi żmien qabel l-1554, sal-1580, meta ġie stabbilit l-Eyalato. Beylerbeys Bosnijaċi għexu f'Banja Luka sal-1639.
Sanjakk
Partijiet tal-Lbiċ tal-Bosnja ġew separati fis-Sanjacado ta' Klis iffurmat fl-1537, subordinat għall-Eyalate ta' Rumelia.
Dukat ta' San Sava (1435-1483)
L-ewwel sid tat-territorju ngħata t-titlu "Vaivode of Saint Sava" (imsemmi għall-ewwel patrijarka Serb, San Sava). It-titlu tiegħu bil-Ġermaniż Herzog, Duke aktar tard kien se jagħti isem lir-reġjun tal-Ħerzegovina tal-lum; it-titlu jagħmel ukoll it-territorju msejjaħ Dukat tal-Ħerzegovina f'sorsi moderni, filwaqt li l-Ottomani sejħulu Hersek Sancağı ("Sanjakado tal-artijiet tal-Herzegovina") jew Sanjakado tal-Ħerzegovina.
George Best
Il-mard u l-mewt
Fis-sigħat bikrin tal-25 ta' Novembru 2005 it-trattament ġie mwaqqaf; eventwalment hu miet, fl-età ta' 59 sena, wara battalja li damet aktar milli t-tobba kienu qed jistennew, fis-13:06 GMT ta' dik l-istess ġurnata riżultat ta' infezzjoni fil-pulmun u fallimenti multipli fl-organi.
Russja
L-istorja tan-nazzjon bdiet b'dik tas-Slavi tal-lvant, li ħarġu bħala grupp li jintgħaraf fl-Ewropa bejn is-seklu 3 u 8 QK. L-istat medjevali ta' Rus' twaqqaf fis-seklu 9 mill-gwerriera Varanġjani u d-dixxendenti tagħhom li komplew imexxuh. Fis-sena 988, l-istat adotta il-Kristjaneżmu Ortodoss mill-Imperu Biżantini, u hekk bdiet is-sintesi ta' kulturi Biżantini u Slavi li ddefiniet il-kultura Russa għall-millenju li jmiss. Fl-aħħar, Rus' imqasam f'numru ta' stati żgħar; Il-parti l-kbira mill-artijiet ta' Rus' invażjawhom il-Mongoli u saru tributarji tan-nomadiċi Orda tad-Deħeb. Bilmod, il-Gran Dukat ta' Moska rriunifika l-prinċipalitajiet Russi ta' madwar. B'hekk inkisbet l-indipendenza mill-Orda tad-Deħeb, u beda jiddomina l-wirt kulturali u politiku ta' Rus' ta' Kiev. Sas-seklu 18, in-nazzjon kien kiber ħafna permezz ta' konkwisti, annessjonijiet, u esplorazzjoni u sar l-Imperu Russu, li kien it-tielet l-akbar imperu fl-istorja, jibda mill-Polonja fl-Ewropa sal-Alaska fl-Amerika ta' Fuq.
L-ekonomija Russa hija klassifikata t-tmiem l-akbar mill-PGD nominali u s-sitt l-akbar mix-xiri tal-parità tas-saħħa. Il-minerali estensivi u r-riżorsi tal-enerġija tar-Russja, huma l-akbar riżervi fid-dinja, kif ukoll għandhom wieħed mill-akbar produtturi taż-żejt u gass naturali globalment. Ir-Russja hija wieħed mill-ħames pajjiżi li għandhom l-istati tal-armi nukleari rikonoxxuta u jippossjedu l-akbar ħażna ta' armi tal-qerda tal-massa. Ir-Russja hija qawwa kbira u membru permanenti tal-Kunsill tas-Sigurtà tan-Nazzjonijiet Uniti, u membru tal-G8, tal-G20, tal-Kunsill tal-Ewropa, tal-Kooperazzjoni Ekonomika Asja-Paċifiku, tal-Organizzazzjoni ta' Kooperazzjoni ta' Shanghai, tal-Komunità Ekonomika Ewrasjana, tal-Organizzazzjoni għas-Sigurtà u Koperazzjoni fl-Ewropa (OSCE), tal-Organizzazzjoni Dinjija tal-Kummerċ (WTO), u hija wkoll il-membru prinċipali tal-Istati Indipendenti tal-Commonwealth.
Ipertensjoni
L-ipertensjoni hija ż-żieda fil-pressjoni ta' sistema mimlija b'likwidi jew gassijiet. Id-dijanjosi ta' l-ipertensjoni tirrikjedi li l-pazzjent ikollu pressjoni tad-demm iktar minn 140/90.
Mediċina
L-ipertensjoni tista' tkun sintomu ta' diversi patoloġiji, per eżempju:
Samuel Deguara
Amerka ta' Fuq
Deguara kompla l-karriera tal-basketball tiegħu fl-Amerka, fejn intgħażel bħala 98 plejer inġenerali fis-sitt rawnd mill-Erie Bayhawks fl-NBA Development League Draft tal-2015. Madankollu, Deguara ma lagħabx logħba waħda mal-BayHawks.
Mahatma Gandhi
Il-Moviment tad-Drittijiet Ċivili fl-Afrika t'Isfel (1893–1914)
thumb|lemin|Gandhi fl-Afrika t'Isfel(1895) Gandhi qatta' 21 sena fl-Afrika t'Isfel, fejn żviluppa l-ideat politiċi u l-etika tiegħu, u l-ħiliet ta' tmexxija. L-Indjani tal-Afrika t'Isfel kienu mmexxija minn Musulmani għonja, li impjegaw lil Gandhi bħala avukat, u minn ħaddiema Indù, u dawn kellhom drittijiet limitati. Fl-Afrika t'Isfel, Gandhi esperjenza d-diskriminazzjoni li kien hemm lejn il-persuni kollha li ma kinux bojod. F'Pietermaritzburg tefgħuh barra mill-ferrovija għax ma riedx jiċċaqlaq mill-vagun tal-ewwel klassi. Ipprotesta u l-għada ħallewh. Xufier ta' kowċ sawtu għax ma riedx iċedi postu lil wieħed Ewropew. Ħafna lukandi ma aċċettawhx. Maġistrat fil-qorti ta' Durban ordnalu jneħħi t-turbant u hu ma aċċettax.
Fortifikazzjonijiet ta' Vauban
daqsminuri|268x268px|Iċ-ċittadella ta' Besançon Il-Fortifikazzjonijiet ta' Vauban huma Sit ta' Wirt Dinji tal-UNESCO magħmul minn 12-il grupp ta' binjiet u siti ffortifikati tul il-fruntieri ta' Franza. Ġew iddisinjati mill-arkitett militari rinomat Sébastien Le Prestre de Vauban (1633-1707) matul ir-renju tar-Re Lwiġi XIV. Dawn is-siti jinkludu varjetà ta' fortifikazzjonijiet, li jvarjaw minn ċittadelli, għal batteriji fil-muntanji u fortifikazzjonijiet fejn il-baħar, għal bastjuni, swar u torrijiet. Barra minn hekk, is-sit jinkludi xi bliet li nbnew mill-ġdid għalkollox minn Vauban kif ukoll torrijiet ta' komunikazzjoni. Dawn is-siti ntgħażlu peress li jirrappreżentaw ix-xogħol ta' Vauban, u huma xhieda tal-influwenza tad-disinni tiegħu fuq l-inġinerija militari u ċivili fuq skala dinjija mis-seklu 17 sas-seklu 20.
In-network ta' siti ewlenin ta' Vauban huwa ġabra ta' siti li nħoloq fit-30 ta' Marzu 2005 fuq inizjattiva tal-belt ta' Besançon. Jinkludi t-tnax-il sit li jirrappreżentaw bl-aqwa mod is-sistema ta' fortifikazzjonijiet ta' Vauban flimkien ma' żewġ siti oħra. Id-dokument tan-nominazzjoni tas-sit indikattiv intgħażel fil-5 ta' Jannar 2007 mill-Ministeru għall-Kultura biex jirrappreżenta lil Franza. Fis-7 ta' Lulju 2008, tnax-il sit min-network saru Sit ta' Wirt Dinji tal-UNESCO fil-laqgħa annwali li dik is-sena ġiet organizzata fil-belt ta' Quebec, il-Kanada.
Is-siti ta' Blaye-Cussac-Fort-Médoc
Iċ-ċittadella ta' Blaye, is-swar tal-belt, il-Forti Paté u l-Forti Médoc jinsabu f'Blaye-Cussac-Fort-Médoc, Gironde. Iċ-ċittadella ta' Blaye nbniet bejn l-1686 u l-1689, u l-Forti Paté u l-Forti Médoc fil-qrib inbnew fl-1689-1700. Dawn is-siti ħdejn xulxin tul l-estwarju tal-Gironde għenu fil-protezzjoni ta' Bordeaux f'każ ta' invażjoni possibbli mill-baħar.
Curaçao
Storja
Negozjanti Olandizi ġabu skjavi mill-Afrika b'kuntratt ma' Spanja magħruf bħala Asiento. B'dan il-ftehim, numri kbar ta' skjavi ġew mibjugħa jew mibgħuta lejn destinazzjonijiet fl-Amerika t'Isfel u l-Karibew.
Bajjiet
L-iktar bajjiet popolari ta' Curaçao huma: Baya Beach, Blue Bay (Blauwbaai), Daaibooi, Grote Knip (Playa Abou), Kleine Knip (Kenepa Chiki), Playa Forti, Playa Gipy, Playa Jeremi, Playa Kalki, Playa Kanoa, Playa Lagun, Playa Porto Marie, Playa Santa Cruz, Santa Barbara Beach, Seaquarium Beach, Westpunt.
Politika
Ix-xoljiment ta'l-Antilli Olandiżi seħħ fl-10 t' Ottubru 2010. Issa, Curaçao huwa pajjiż fi ħdan ir-Renju ta'l-Olanda, fejn ir-Renju għad għandu r-responsabbiltà għad-difiża u l-affarijiet barranin. Ir-Renju qiegħed ħsieb il-finanzi tal-gżira billi l-Olanda tagħmel tajjeb għad-djun tal-gżira.
Ekonomija
Curaçao għandha ftehim kummerċjali mal-iStati Uniti, il-Veneżwela u l-Unjoni Ewropeja. Għandha ftehim ta' Assoċjazzjoni mal-Unjoni Ewropeja li tħalli lill-kumpanniji jagħmlu negozju ġewwa jew permezz ta' Curaçao biex jesportaw ħafna prodotti lejn is-swieq Ewropej, mingħajr taxxi tad-dwana u kwoti. Il-gżira tipparteċipa ukoll fil-"US Caribbean Basin Initiative" li tippermetti li jkollha aċċess preferenti għas-suq Amerikan.
Sports
Mill-2001, it-tim tal-bejżbol ta' Willemstad li jilgħab fil-Pabao Little League wasal sas-Serje Mondjali tal-Little League ġewwa Williamsport, Pennsylvania. It-tim jiġbor fih plejers ta' 11 u 12 -il sena li jkollhom ċans jirrapreżentaw ir-reġjun tal-Karibew. Fl-2004 it-tim minn Willemstad, Curaçao rebaħ il-finali kontra r-rebbieħ Amerikan ta' Thousand Oaks, Kalifornja. Is-sena ta' wara, it-tim minn Curaçao reġa' ikkwalifika imma ġew megħluba minn Ewa Beach, Hawaii wara li Michael Memea laqat home-run biex b'hekk rebbaħ it-titlu lil Hawaii. Fl-2007, it-tim tilef kontra l-Ġappun fil-logħba tal-Kampjonat Internazzjonali. Fil-World Baseball Classic tal-2006, il-plejers ta' Curaçao lagħbu għall-Olanda. Shairon Martis, mwieled ġewwa Willemstad, kien il-parti prinċipali tat-tournament għat-tim Olandiz meta serva 7 innings mingħajr jolqtu l-ballun kontra Panama (il-logħba giet mitmuma mħabba il-"mercy rule"). Il-plejers tal-Major League u All-Star Andrew Jones u Tirone Maria, li jilgħabu ġewwa Aruba, huma minn Curaçao. L-irjieħ li jaqblu u l-ibħra sħan jagħmlu Curaçao lok ideali għall-windsurfing, avolja il-gżejjer ġirien ta' Arubau Bonaire huma iktar magħrufa għal dan l-isport. Il-fatt hu li l-ibħra fondi ta' madwar Curaçao jagħmluha diffiċli biex jitqiegħdu l-bagi li jintuzaw fl-"events" tal-"windsurfing", u b'hekk jagħmluha diffiċli l-gżira ssir destinazzjoni għall-"windsurfing". Għall-istess raġuni l-ibħra sħan u ċari madwar il-gżira jagħmlu lil Curaçao post ideal għall-għadis.
Siuntio
Il-wirt naturali u l-ġeografija
Ir-raħal tal-Isiuntio huwa l-parti l-aktar dominanti tal-ħjart ta' dan il-ġejjien. Laqgħat kbira mill-konfini tal-kunsill jaraw ir-raħal u l-affluenti tiegħu. Ir-rajja tal-Isiuntio titfa mill-Baħar Hiidenvesi fil-Vihti u wara madwar 20km jintemm fil-Baħar Baltiku.
Ante Christum natum
It-terminu ante Christum natum (li bil-Latin tfisser qabel it-twelid ta' Kristu) jew Qabel Kristu, ġeneralment imqassar bil-Malti għal Q.K., jindika s-snin ta' qabel it-twelid ta' Ġesù Kristu. Huwa ekwivalenti bil-Latin għall-Ingliż "BC". Il-frażi ante Christum natum tidher ukoll imqassra għal ante Christum ("qabel Kristu"), imqassra bl-istess mod għal a. Chr., AC jew AC. Frażi relatata, p. Chr. n., p. Ch. n., jew post Christum natum tikkomplementa a. Ch. n. u hija ekwivalenti għal "Anno Domini " (AD), li bil-Malti nsibuha wkoll bħala Wara Kristu (W.K.)
Guillermo Stábile
Internazzjonali
Fl-aħħar logħba mill-grupp, l-Arġentina affrontaw ir-rivali Sud-Amerikani taċ-Ċili u rebħulhom 3–1 bi Stábile iniżżel ismu għal darb'oħra fost l-iskorers b'doppjetta. Fis-semifinali kontra l-Istati Uniti, l-Arġentina rebħu faċilment 6–1 u Stábile skorja tnejn mill-gowls sabiex wassalhom għall-finali. Kontra l-ospiti tal-Urugwaj, l-Arġentina daħlu fil-mistrieħ 2–1 minn fuq, bi Stábile jiskorja t-tieni gowl. Madanakollu, l-Urugwaj qalbu l-iskor fit-tieni taqsima sabiex rebħu 4–2. Minkejja t-telfa finali, hu spiċċa l-aqwa skorer fl-ewwel edizzjoni tat-Tazza tad-Dinja.
Strateġija militari
Fundamenti
L-istrateġija militari hija l-ippjanar u l-eżekuzzjoni tal-qbid jew kuntestazzjoni bejn gruppi ta' avversarji armati. L-istrateġija, li hija dixxiplina tal -gwerra u tal-politika barranija, hija għodda prinċipali biex jiġu żgurati l -interessi nazzjonali. Hija ikbar fil-perspettiva mit-tattiċi militari, li tinvolvi d-dispożizzjoni u l-manuvra ta' gruppi militari fuq baħar jew kamp ta' battalja partikolari, iżda inqas wiesa' minn strateġija kbira li wkoll tissejjaħ strateġija nazzjonali, li hija l-istrateġija ġenerali tal-akbar organizzazzjonijiet bħall- istat nazzjon, il- konfederazzjoni, jew l- alleanza internazzjonali u jinvolvi l-użu ta’ riżorsi diplomatiċi, informattivi, militari u ekonomiċi. L-istrateġija militari tinvolvi l-użu ta 'riżorsi militari bħal nies, tagħmir, u informazzjoni kontra r-riżorsi tal-avversarju biex tikseb is-supremazija jew tnaqqas ir-rieda tal-avversarju biex jiġġieled, żviluppati permezz tal-preċetti tax-xjenza militari.
Sfond
Ħafna drabi jingħad li l-arti tal-istrateġiji tiddefinixxi l-għanijiet li għandhom jintlaħqu f'kampanja militari, filwaqt li t-tattiċi jiddefinixxu l-metodi biex jintlaħqu dawn l-għanijiet. Għanijiet strateġiċi jistgħu jkunu "Irridu nirbħu ż-żona X", jew "Irridu nwaqqfu l-espansjoni tal-pajjiż Y fil-kummerċ dinji fil-kommodità Z"; filwaqt li d-deċiżjonijiet tattiċi jvarjaw minn dikjarazzjoni ġenerali—eż., "Aħna se nagħmlu dan b'invażjoni navali tat-Tramuntana tal-pajjiż X", "Se nibblokkaw il-portijiet tal-pajjiż Y", għal aktar speċifika " Platoon C se jattakka filwaqt li Platoon D jipprovdi kopertura tan-nar”.
Fi kliem l-istatista Franċiż Georges Clemenceau, "Il-gwerra hija negozju importanti wisq biex titħalla f'idejn is-suldati." Dan ta lok għall-kunċett tal-istrateġija kbira li tinkludi l-ġestjoni tar-riżorsi ta' nazzjon kollu fit-tmexxija tal-gwerra. Fl-ambjent tal-istrateġija l-kbira, il-komponent militari huwa ridott fil-biċċa l-kbira għal strateġija operattiva - l-ippjanar u l-kontroll ta' forzi militari kbar bħal korpi u diviżjonijiet. Hekk kif id-daqs u n-numru tal-armati kiber u t-teknoloġija għall-komunikazzjoni u l-kontroll tjiebet, id-differenza bejn "strateġija militari" u "strateġija kbira" naqset. Fundamentali għall-istrateġija kbira hija d- diplomazija li permezz tagħha nazzjon jista’ jsawwar alleanzi jew jagħmel pressjoni fuq nazzjon ieħor biex jikkonforma, u b’ hekk jikseb ir-rebħa mingħajr ma jirrikorri għall-ġlieda. Element ieħor ta' strateġija kbira huwa l-ġestjoni tal-paċi ta' wara l-gwerra.
Era industrijali
Fil-perjodu ta’ qabel l-Ewwel Gwerra Dinjija, tnejn mill-aktar strateġisti influwenti kienu l-ġenerali Prussjani:Helmuth von Moltke u Alfred von Schlieffen. Taħt Moltke l-armata Prussjana kisbet ir-rebħa fil-Gwerra Awstro-Prussjana (1866) u fil-Gwerra Franko-Prussiana (1870–71), il-kampanja tal-aħħar titqies b'mod wiesa' bħala eżempju klassiku tal-konċepiment u l-eżekuzzjoni tal-istrateġija militari.
L-Ewwel Gwerra Dinjija
Fuq fronti oħra, kien għad hemm lok għall-użu ta' strateġija ta' manuvra. Il-Ġermaniżi esegwiw battalja perfetta ta' qerda totali kontra r-Russi fil- Battalja ta' Tannenberg. Fl-1915, il-Gran Brittanja u Franza nedew il- Kampanja tad-Dardanelles, intenzjonata tajjeb iżda maħsuba ħażin u fl-aħħar mill-aħħar bla frott, li tgħaqqad il-qawwa navali u l-inżul anfibju, fi sforz biex jgħinu lill-alleat Russu tagħhom u jkeċċu lill-Imperu Ottoman mill-gwerra. Il-kampanja tal-Palestina kienet iddominata mill-kavallerija, li ffjorixxiet fit-terren lokali, u l-Ingliżi kisbu żewġ rebħiet innovattivi f'Gaża (1917) u Megiddo (1918). Il-Kurunell TE Lawrence u uffiċjali Ingliżi oħra mexxew Għarab irregolari f'kampanja ta' gwerillieri kontra l-Ottomani, billi użaw strateġija u tattiċi żviluppati matul il-Gwerer Boer.
Qabel il-gwerra
Anschluss) u taċ-Ċekoslovakkja fl-1938 u l-1939( Ftehim ta 'Munich, Settembru 1938).
Il-Brittaniċi
F'Diċembru 1941, wara l-attakk Ġappuniż fuq Pearl Harbor, l-Istati Uniti daħlu fil-gwerra. Il-Gran Brittanja issa kienet ukoll fi gwerra mal-Ġappun imperjali, li l-forzi tiegħu kkaġunaw telfiet mgħaġġla fuq il-forzi Brittaniċi fl-Asja, fejn ħatfu Ħong Kong, Malaja, Singapor u Burma. Madankollu, Churchill esprima l-fehma li bid-dħul tal-Istati Uniti fil-gwerra, ir-rebħa aħħarija kienet assigurata għall-Alleati. "Il-bqija kollu kien biss l-applikazzjoni xierqa ta' forza kbira". Minn dan il-punt 'il quddiem, l-istrateġija tal-Alleati, minbarra l-USSR, hija indirizzata aħjar bħala Strateġija Alleata konġunta
il-Ġappuniżi
L-istrateġija Ġappuniża tat-Tieni Gwerra Dinjija kienet immexxija minn żewġ fatturi: ix-xewqa li jespandu t-territorji tagħhom fuq il-kontinent tal-Asja (iċ-Ċina u l-Mankurja), u l-ħtieġa li jiżguraw il-provvista ta' riżorsi mhux maħduma li ma kellhomx huma stess, partikolarment iż-żejt. Peress li t-tfittxija tagħhom wara l-ewwel ( konkwista tal-provinċji Ċiniżi ) pperikolat it-tieni ( bojkott taż-żejt mill-Istati Uniti u l-alleati tagħha), il-gvern Ġappuniż ma ra l-ebda għażla oħra ħlief li jirbħu s-sorsi taż-żejt fix-Xlokk tal-Asja. Peress li dawn kienu kkontrollati mill-alleati Amerikani, il-gwerra mal-Istati Uniti kienet meqjusa bħala inevitabbli; għalhekk, il-mexxejja Ġappuniżi ddeċidew li l-aħjar ikun li l-ewwel tingħata daqqa qawwija lill-Istati Uniti. Dan ġie eżegwit fl-attakk ta 'Pearl Harbor, li xejjen il-flotta tal-battalja Amerikana.
L-Awstraljani
Id-duttrina difensiva tal-Awstralja rat kampanja ħarxa miġġielda tul il- binarju Kokoda fil -Ginea Ġdida. Din il-kampanja fittxet li tkompli tiġġebbed il-linji tal-provvista Ġappuniżi, u tevita l-invażjoni tal-kontinent Awstraljan sal-wasla ta' truppi Amerikani friski u r-ritorn ta' suldati Awstraljani veterani mill-Ewropa. Dan jista' jitqies bħala varjant tal-istrateġija tal-gwerra tal-attrizzjoni, fejn id-difensur—minn neċessità—kellu jżomm lill-aggressur f'linja difensiva semi-statika, aktar milli jaqa' lura quddiem numri superjuri. Dan il-metodu huwa f'kuntrast qawwi mal-politika Russa tal-art maħruqa kontra Napuljun fl-1812, fejn id-difensuri ċedew it-territorju domestiku favur li jevitaw battalja miftuħa. Fiż-żewġ każijiet in-nuqqas ta’ provvisti kien ta’ suċċess biex jonqos l-attakki, wara sforzi difensivi eżawrjenti.
Mikiel Gonzi
Senatur
Huwa attenda l-Kumitat Ġenerali tal-Partit Laburista għall-ewwel darba fis-7 ta' Ottubru 1921 u ħareġ kandidat għas-Senat fl-Elezzjonijiet Ġenerali tal-1921. Kien hemm kandidat ieħor għamillu kawża għax qal li Gonzi ma kellux età biżżejjed biex joħroġ għas-Senat imma tilifha għax Gonzi kellu 35 sena. "Imbagħad ġiet l-elezzjoni," jgħid Gonzi, "ifforma ruħu l-partit tal-Labour sewwa, kellhom nies jagħmlu unur lill-Partit, tant mill-punt di viżta politiku u wkoll reliġjuż." Il-Partit Laburista tella' 7 deputati fil-Kamra Leġislattiva u 2 senaturi, fosthom Alfons Maria Galea fuq l-Ewwel Distrett u Mikiel Gonzi fuq it-Tieni Distrett. Gonzi daħal fis-Senat fl-1 ta' Novembru u għamel biss nofs il-leġislatura: tliet snin mis-sitta li seta' jagħmel (għax fl-1924 sar Isqof t'Għawdex). L-ewwel liġi li għaddew kien The Religion of Malta Declaration Act. Gonzi jgħid li fiż-żmien li kien fis-Senat inkoraġixxa l-istudju tal-ilsien Malti, xi ħaġa li kienet fil-Programm Elettorali tal-Partit Laburista.
Parroċċi ġodda
Fiż-żmien li Mons. Gonzi għamel Arċisqof ta' Malta, twaqqfu 14-il parroċċa ġdida f'Malta:
L-Interdett
Nhar il-21 ta' Frar 1960, l-Arċisqof Gonzi u l-Isqof Pace ta' Għawdex, ħarġu l-Pastorali tar-Randan u fiha qalu li
Qalu wkoll li
Id-Dsatax-il Emenda għall-Kostituzzjoni tal-Istati Uniti
Proposta u ratifika
Il-Kungress ippropona d-Dsatax-il Emenda fl-4 ta' Ġunju, 1919 u l-istati segwenti rratifikaw din l-emenda:
Żapoteki
Storja
xellug|daqsminuri|Il-Palazz tal-Kolonni, [[Mitla, Oaxaca.]] Iċ-ċivilizzazzjoni Żapoteka oriġinat fil-Widien Ċentrali ta' Oaxaca fl-aħħar tas-seklu 6 Q.K. It-tliet widien kienu maqsuma fost tliet soċjetajiet ta' daqs differenti, isseparati minn 80 kilometru kwadru (31 mil kwadru) ta' art mhux okkupata fin-nofs. Il-belt ta' Oaxaca iktar 'il quddiem żviluppat f'dik iż-żona. Evidenza arkeoloġika, bħal tempji maħruqa u priġunieri tal-gwerra li ġew issagrifikati, tissuġġerixxi li t-tliet soċjetajiet kienu jikkompetu ma' xulxin. Fl-aħħar tal-fażi ta' Rosario (700-500 Q.K.), l-ikbar insedjament tal-wied, San José Mogote, u insedjament fil-qrib fil-wied ta' Etla, tilfu l-biċċa l-kbira tal-popolazzjoni tagħhom.
Teknoloġija
Iż-Żapoteki żviluppaw kalendarju u sistema logosillabika ta' kitba li kienet tuża ġeroglifiku wieħed għal kull waħda mis-sillabi tal-lingwa. Huwa maħsub li din is-sistema ta' kitba kienet waħda mill-ewwel sistemi ta' kitba tal-Mesoamerka u predeċessur ta' dawk li ġew żviluppati mill-Maja, mill-Miksteki u mill-Azteki. Hemm dibattitu dwar jekk is-simboli OImeki, datati għas-650 Q.K., humiex tassew forma ta' kitba li tippreċedi l-iżjed kitba antika taż-Żapoteki, li hija datata għal madwar il-500 Q.K.
Ideoloġija
Spiss, ideoloġija u ideoloġija politika huma ikkunsidrati sinonimi, iżda anke jekk bħala drawwa meta ngħidu ideoloġija nassoċjawha direttament mal-politika, jista' ikun hemm ideoloġiji mhux politiċi u anke ideoloġiji li mhux komplessi.